Shugaban Iran ya fara ziyara a Nijar - BBC Hausa
Shugaban Iran ya fara ziyara a Nijar
http://www.bbc.com/hausa/news/2013/04/130415_ahmedinejad_nijar.shtml
Shugaban Iran
Shugaban kasar Iran, Mahmud Ahmedinejad ya fara wata ziyara a jamhuriyar Nijar. A lokacin ziyarar, Shugaba Ahmedinejad zai gana da shugaba Mahamadou Issoufou na jamhuriyar Nijar domin shawarwari.Shugaban na Iran ya isa jamhuriyar Nijar ne daga Benin, zangon sa na farko a ziyarar da ya shirya zuwa kasashe uku na Afrika.A wani jawabi da yayi a Benin, Shugbaa Mahmud Ahmedinejad, ya kare shirin nukiliyar Iran da ake cece-kuce akansa, ya na mai cewar Iran ba ta da wata bukata ta kera bomb na nukiliya.Shawarwarin na Shugaba Ahmedinejad a Benin sun maida hankali akan harkokin noma da makamashi da kuma ilimi.Iran ta na bukatar karfen Uranium saboda shirinta na nukiliya, Nijar kuma ita ce kasa ta hudu a duniya mai arzikin karfen Uranium.A 'yan watannin baya, Nijar ta soki lamirin yarjjeniyar da ta dade ta na amfani da ita tsakaninta da Faransa akan batun Uranium.
Karin bayani Ahmadinajad ya fara ziyara a Afrika 15 Aprilu 2013 Shugaban Iran ya kori ministar lafiya 27 Disamba 2012 An hana shugaban Iran ziyarar wani gidan yari 22 Oktoba 2012 Hausa navigation